Държавен вестник, бр. 12, 2026 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  12
патология с вторично засягане на дихателната 
система, застрашаващи основните жизнени 
функции и представляващи непосредствена 
заплаха за живота на пациента; осъществява 
се от екип, включващ медицински специалисти 
по пневмология и фтизиатрия с придобита 
допълнителна квалификация по интензивно 
лечение или с участие на лекар със специал­
ност по анестезиология и интензивно лечение.
3.4. Нарушения на дишането по време на 
сън:
3.4.1. основание за обособяването на този 
раздел в пневмологията и фтизиатрията е 
широката диференциална диагноза на причи­
ните, довели до тези нарушения, изискваща 
разширени функционални изследвания: рес­
пираторна полиграфия и полисомнография 
по време на сън, както и лечението им с 
методите за подпомагането на дишането в 
домашни условия (неинвазивна вентилация 
в режим CPAP, BiPAP, VPAP, APAP и др.); 
3.4.2. осъществява се от лекари със спе­
циалност по пневмология и фтизиатрия с 
придобита допълнителна квалификация по 
нарушения на дишането по време на сън.
3.5. Интервенционална пулмология:
3.5.1. представлява прилагане на специфич­
ни специализирани инвазивни диагностични 
и терапевтични процедури при белодробна 
патология;
3.5.2. осъществява се от екип, включващ 
медицински специалисти по пневмология и 
фтизиатрия с придобита професионална ква­
лификация за конкретната процедура съгласно 
раздел II, т. 4.
4. Интердисциплинарни дейности между 
медицинската специалност „Пневмология и 
фтизиатрия“ и други медицински специал­
ности и дефиниране на взаимодействието и 
координацията между тях:
4.1. Интензивно лечение при пациенти с 
белодробни болести – интердисциплинарна 
област, в която равнопоставено участват 
специалисти по „Пневмология и фтизиатрия“, 
„Анестезиология и интензивно лечение“ и 
„Кардиология“; изисква задължителна допъл­
нителна професионална квалификация на спе­
циалистите по „Пневмология и фтизиатрия“.
4.2. Химиотерапия на белодробни тумо­
ри – интердисциплинарна област, в която 
равнопоставено участват специалисти по 
„Пневмология и фтизиатрия“ и „Медицинска 
онкология“; изисква задължителна допълни­
телна професионална квалификация на спе­
циалистите по „Пневмология и фтизиатрия“.
4.3. Извън посочените в т. 4.1 и 4.2 дейности, 
специалистите по „Пневмология и фтизиатрия“ 
си взаимодействат и с много други медицински 
и немедицински специалисти – по образна 
диагностика, клинична микробиология, обща 
и клинична патология, клинична лаборато­
рия, хирургия, гръдна хирургия, ушно-нос­
но-гърлени болести, клинична алергология, 
клинична фармакология и терапия, физикална 
и рехабилитационна медицина, епидемиоло­
гия, нервни болести, клинична имунология, 
трудова медицина, рехабилитатори, биолози, 
молекулярни биолози, медицински биолози, 
социални работници и др.
Раздел II
Изисквания към лицата, които осъществя­
ват професионална дейност по медицинската 
специалност „Пневмология и фтизиатрия“ 
1. Дейност на лекарите в първичната 
извънболнична помощ и лекарите със спе­
циалност по вътрешни болести:
1.1. разпознаване на спешните случаи в 
пневмологията и фтизиатрията и лечение на 
симптоми, застрашаващи живота на пациента;
1.2. извършване на неинвазивни диагнос­
тични процедури: снемане на анамнеза, пълен 
статус, насочено физикално изследване; кли­
нична оценка за дихателна недостатъчност; 
разпознаване наличието на стридор, пневмо­
торакс, плеврален излив, ателектаза;
1.3. разпознаване наличието на белодробно 
заболяване, състояние, синдром;
1.4. диагностициране, диференциална ди­
агноза и лечение на остри възпалителни 
заболявания на дихателната система;
1.5. скрининг за хронични бронхообструк­
тивни заболявания;
1.6. диференциална диагноза на тубер­
кулоза, белодробен карцином, пневмонии, 
бронхиална астма, хронична обструктивна 
белодробна болест (ХОББ), белодробен тром­
бемболизъм и др.;
1.7. назначаване на лечение – перорално, 
парентерално и инхалаторно;
1.8. извършване на минимално инвазивни 
лечебни процедури – осигуряване проходи­
мост на горни дихателни пътища, оксигенация 
с обогатена с кислород газова смес „основно 
поддържане на живот“.
2. Дейност на лекарите със специалност 
по пневмология и фтизиатрия – извършват 
всички дейности по т. 1, както и следните 
дейности: 
2.1. дейностите от обхвата на специалността 
в частта за овладяване на спешни състояния 
в областта на пневмологията и фтизиатрията;
2.2. дейности и интерпретация на резултати 
от диагностични процедури: спирометрия; 
плеврална пункция; пулс оксиметрия;
2.3. интерпретация на резултати от диагно­
стични процедури: телесна плетизмография; 
бронхиални провокационни тестове; меха­